Doqquz qüllə

Doqquz qüllə (inq : Ийс гӏала) memorial kompleksi — İnquşetiya respublikasında yerləşən və Stalin repressiyalarının qurbanlarına həsr olunmuş abidə.

 Haqqında 
Muzeyin açılışı 23 fevral 1997-ci ildə inquş və çeçenlərin Orta Asiya və Qazaxıstana sürgün edilməsinin ildönümündə baş tutub. Abidənin layihəsinin müəllifi Rusiyanın əməkdar rəssamı Murad Polonkoyevdir. O, 2002-ci ildə bu layihəsinə görə Rusiya Rəssamlıq Akademiyasının qızıl medalına layiq görülüb. Memorial abidə memarlıq abidəsi kimi qeydə alınıb və Rusiya Rəssamlıq Akademiyasının reyestrinə salınıb. Abidə 1997-ci ildə məftillərlə əhatələnmiş 9 qüllə şəklində tikilib. Bu məftillər sürgün edilmiş 9 xalqı simvolizə edir. Mərkəzi qüllə 4 mərtəbəlidir və hündürlüyü 25 metrdir. Qüllələr ayrı ayrılıqda inquş xalqının fərqli memarlıq dövrlərini əks etdirir.

 Abidədə keçirilən anım günləri 
 23 fevral - İnquş xalqının deportasiyasını anım günü.
 30 oktyabr - Siyasi repressiya qurbanlarının anım günü.

 Həmçinin bax 
 Kədər maskası
 1944-cü ilin deportasiya qurbanları memorialı

 Xarici keçidlər 
 Doqquz qüllə Memorial Kompleksi
 Doqquz qüllə Memorial Kompleksi 

 İstinadlar 

Kateqoriya:Stalin repressiyalarının qurbanlarına həsr olunmuş abidələr
Kateqoriya:Kommunizm qurbanlarına həsr olunmuş abidələr